KS Daily View 4 เม.ย. 2023
4 เมษายน 2566

KS Daily View 04.04.2023 >>> ดัชนี PMI สหรัฐ/ ยุโรปปรับตัวลดลง แนะลงทุนหุ้นเติบโต/ Defensive SET คาดแกว่งในกรอบ 1,595-1,630 จุด หุ้นแนะนำวันนี้ BCP, BCPG, TOP
สรุปภาวะตลาดเมื่อวานนี้
ต่างประเทศ: ดัชนี DJIA +0.98%, S&P 500 +0.37%, NASDAQ -0.27% โดย Sector ที่ outperform ใน S&P 500 ได้แก่ Energy (+4.91%), Healthcare (+1.08%), Materials (+0.65%) เป็นต้น Sector ที่ underperform ใน S&P 500 ได้แก่ Real estate (-0.95%), Consumer Discretionary (-0.91%), Utilities (-0.72%) เป็นต้น
ในประเทศ: SET Index ปรับตัวลดลง -8.80 จุด หรือ -0.55% ปิดที่ 1,600.37 จุด โดยหุ้นที่ปรับขึ้นแรง ได้แก่ BCP (+6.45%), PTTEP (+5.98%), GUNKUL (+2.97%) เป็นต้น ส่วนหุ้นที่ปรับลงแรง ได้แก่ DELTA (-15.06%), CBG (-3.39%), SABAY (-3.31%) เป็นต้น
แนวโน้มตลาดหุ้นในประเทศ
คาดตลาดหุ้นไทยแกว่งตัวในกรอบ 1595-1630 จุด ต่างชาติกลับมาซื้อสุทธิ 1,317.41 ล้านบาท โดยคาดว่ามูลค่าการซื้อขายยังเบาบาง จากการที่เดือน เม.ย. ตลาดหุ้นไทยมีวันหยุดยาว  หุ้นกลุ่มที่คาดว่าจะหนุนตลาดยังเป็นหุ้นกลุ่มพลังงานที่ได้ปัจจัยบวกจากการที่ OPEC+ ลดกำลังการผลิต ขณะที่ยังต้องจับตาดูแรงขายหุ้น DELTA ว่ายังมีต่อหรือไม่ ซึ่งการเคลื่อนไหวของราคาหุ้น DELTA ที่ราคาปัจจุบันทุกๆ 10 บาทมีผลต่อ SET Index ราว 1 จุด โดยรวมในเชิงกลยุทธ์แนะนำลงทุนหุ้น 2 กลุ่มคือ กลุ่ม Quality growth และกลุ่ม Defensive
ประเด็นสำคัญที่เป็นกระแสในช่วงนี้และมีผลต่อการลงทุน:
1.) สหรัฐ สถาบันจัดการอุปทานของสหรัฐ (ISM) ดัชนีผู้จัดการฝ่ายจัดซื้อภาคการผลิตเดือน มี.ค. ลดลง 46.3 น้อยกว่าที่คาดไว้ที่ 47.5 และครั้งก่อนหน้าที่ 47.7
2.) ยุโรป ตัวเลขดัชนีผู้จัดการฝ่ายจัดซื้อภาคการผลิตเดือน มี.ค. อยู่ที่ 47.3 ดีกว่าคาดไว้ที่ 47.1 แต่น้อยกว่าครั้งก่อนที่ 48.5 ขณะที่ทางอังกฤษอยู่ที่ 47.9 น้อยกว่าคาดไว้ที่ 48.0 และน้อยกว่าครั้งก่อนที่ 49.3 ส่วนของทางเยอรมันอยู่ที่ 44.7 ดีกว่าคาดไว้ที่ 44.4 และต่ำกว่าครั้งก่อนที่ 46.3
3) จีน สำนักข่าวรอยเตอร์รายงานว่า นายเควิน แมคคาร์ธี ประธานสภาผู้แทนราษฎรสหรัฐ จะเป็นเจ้าภาพต้อนรับประธานาธิบดีไช่ อิงเหวิน ผู้นำไต้หวัน ที่รัฐแคลิฟอร์เนียในวันพุธที่ 5 เม.ย.นี้ ด้านนางเหมา หนิง โฆษกกระทรวงการต่างประเทศจีน กล่าวก่อนหน้านี้ว่า จีนขอประท้วงและประณามการที่สหรัฐเตรียมการให้นางไช่เดินทางเข้ามาในประเทศ โดยอาศัยข้ออ้างเรื่องการเปลี่ยนเครื่องบินเพื่อทำกิจกรรมทางการเมือง และยกระดับความสัมพันธ์กับไต้หวัน ซึ่งจีนจะทำการตอบโต้ต่อเรื่องดังกล่าว
4) ไทย การสมาคมนักวิเคราะห์การลงทุน (IAA) เปิดเผยผลการสำรวจความเห็นสมาชิกนักวิเคราะห์และผู้จัดการกองทุนรวม 26 สำนักว่า มุมมองจากไตรมาส 2/66 ไปถึงสิ้นปี คาดว่า SET Index จะแกว่งตัวในกรอบ 1,508 ถึง 1,721 จุด และคาดการณ์ว่าสิ้นปีจะปิดที่ 1,707 จุด ลดลง 34 จุดจากระดับคาดการณ์ครั้งก่อนที่ 1,741 จุด จากปัจจัยที่คาดว่า GDP ปี 66 เฉลี่ยอยู่ที่ 3.50% ราคาน้ำมันเฉลี่ยที่ 83.04 เหรียญสหรัฐ/บาร์เรล รองลงมาเป็นปัจจัยการเมืองในประเทศ อย่างไรก็ตาม ผลสำรวจคาดการณ์กำไรสุทธิต่อหุ้น (EPS) ปี 66 ของตลาดเฉลี่ยที่ 95.77 บาท ปรับลดจากผลสำรวจครั้งก่อนซึ่งอยู่ที่ 105.34 บาทต่อหุ้น และ EPS Growth เฉลี่ยอยู่ที่ 13.02%
นักวิเคราะห์และผู้จัดการกองทุนราว 50% มองว่าดัชนี SET ในไตรมาส 2/66 มีแนวโน้มไปในทิศทางบวก ขณะที่ 30.77% มองแนวโน้ม Sideway และ 19.23% มองว่าตลาดจะเปลี่ยนแปลงไปในทิศทางลบ ทั้งนี้ ค่าเฉลี่ยดัชนี SET ณ สิ้นไตรมาส 2/ปี 66 คาดว่าจะเฉลี่ยอยู่ที่ 1,642 จุด ผลสำรวจระบุว่า นักวิเคราะห์แนะนำให้กระจายพอร์ตการลงทุน แบ่งเป็น
·  เงินสดและเงินฝากระยะสั้น 18.63%
·  กองทุนตราสารหนี้ 14.06%
·  หุ้นไทยหรือกองทุนหุ้นไทย 27.39%
·  หุ้นหรือกองทุนหุ้นต่างประเทศ 22.92%
·  กองทุนอสังหาฯหรือ REIT 7.31%
·  ทองคำหรือกองทุนทองคำ 8.63%
·  อื่นๆ เช่น กองทุนรวมโครงสร้างพื้นฐาน น้ำมัน 1.06%
Theme การลงทุนสัปดาห์นี้
1.) หุ้นที่มีปัจจัยบวกหนุนหรือทิศทางผลประกอบเติบโต (Quality Growth) ได้แก่
1.1) BE8 ราคาพื้นฐาน 69.08 บาท ได้ประโยชน์จากความต้องการบริการด้าน Cyber securities เพิ่มขึ้นหลังเกิดเหตุการณ์โจรกรรมข้อมูลคนไทย 55 ล้านราย นอกจากนี้ทางรัฐมนตรีกระทรวงไอซีทีนัดถกสถาบันการเงิน แก้ปัญหาโจรกรรมข้อมูลผ่าน Mobile Banking ด้วย มอง BE8 ได้ประโยชน์จากธีมดังกล่าวผ่านในเครือคือ บริษัทเบย์คอมที่เป็น 1 ใน 3 ของผู้นำด้าน Cyber Security ของไทย
1.2) GUNKUL ราคาพื้นฐาน 4.65 บาท เก็งกำไรบนธีมการประโรงไฟฟ้าพลังงานทดแทน 5,203 MW โดย GUNKUL ตั้งเป้าหมายที่จะได้รับ 1,000MW ทั้งพลังงานแสงอาทิตย์ และพลังงานลม จากกำลังการผลิตปัจจุบันของ GUNKUL ที่ 500 MWe โดยคาดประกาศผลผู้ชนะในสัปดาห์หน้า
1.3) KLINIQ (ราคาพื้นฐาน 48.10 บาท) ตั้งเป้ารายได้ปี 2566 ที่ 2 พันลบ. เติบโต 22% YoY ด้วยอัตรากำไรสุทธิ 13% เพิ่มขึ้นจาก 12.5% จากการเปิด 10 สาขาใหม่ในปีนี้ เพิ่มกิจกรรมการตลาด เปิดศูนย์ศัลยกรรมใหม่รองรับความต้องการลูกค้าต่างชาติ และควบคุมต้นทุนให้มีประสิทธิภาพมากขึ้น
2.) กลุ่ม Defensive ที่จะช่วยลดความผันผวน/ความเสี่ยงของพอร์ทการลงทุนรวม แนะนำ 2.1) CK ราคาพื้นฐาน  33.34 บาท มีค่า beta ไม่สูงเพียง 0.52x มี holding discount company -40% และคาดได้ประโยชน์จากการเร่งลงทุนงานภาครัฐหลังเลือกตั้งเดือน พ.ค. และ 2.2) ADVANC ราคาพื้นฐาน 234 บาท มีค่า beta ไม่สูงเพียง 0.62x ได้ประโยชน์จากการฟื้นตัวของเศรษฐกิจในประเทศหนุนรายได้ฟื้นตัว การแข่งขันในตลาดที่ดีขึ้นหนุนอัตราการทำกำไร และคาดการซื้อกิจการ TTTBB และ JASIF จะช่วยเพิ่มมูลค่า 7.65 บาทต่อหุ้น
หุ้นแนะนำวันนี้
Top pick:
BCP (ราคาพื้นฐาน 42.50) ได้รับผลดีจากการคาดว่าจะได้ Stock gain จากราคาน้ำมันที่สูงขึ้น กอร์ปกับ 1 ใน 5 ธุรกิจหลักคือกลุ่มธุรกิจทรัพยากรธรรมชาติ ซึ่งดำเนินธุรกิจสำรวจและผลิตปิโตรเลียม และดีลการซื้อ ESSO ยังเป็นไปตามแผน เรายังคงราคาเป้าหมายปี 2566 ไว้ที่ 42.50 คิดจาก adjusted PBV ปี 2567 ที่ 0.95 เท่า (ระดับเฉลี่ย)
BCPG (ราคาพื้นฐาน 16.7 บาท) บริษัทได้รายงานตลาดหลักทรัพย์ว่าได้มีการเข้าลงทุนในโรงไฟฟ้าก๊าซธรรมชาติจำนวน 2 โครงการในประเทศสหรัฐอเมริกา จำนวนเงิน 260 ล้านเหรียญสหรัฐฯ ได้มาซึ่งกำลังการผลิตทั้งสิ้น 426 เมกะวัตต์ การเข้าลงทุนนี้จะช่วยเพิ่มมูลค่า 0.3 บาทต่อหุ้น เราแนะนำ “ซื้อ” ด้วยการเพิ่มราคาพื้นฐานขึ้น 1.8% เป็น 16.7 บาท ด้วยฐานะการเงินที่แข็งแกร่งซึ่งจะสนับสนุนการขยายกำลังการผลิตและการควบรวมกิจการ
TOP (ราคาพื้นฐาน 64 บาท) ได้ประโยชน์จากส่วนต่างราคาอะโรเมติส์พื้นฐานที่สูงขึ้น ขณะที่ PTTGC และ IRPC ได้รับผลกระทบเชิงลบจากส่วนต่างราคาโอเลฟินส์ที่อ่อนตัวลง หากมองไปยังไตรมาส 1/2566 เราคาดว่ากำไรสุทธิของ TOP จะปรับตัวดีขึ้นอย่างมาก QoQ เนื่องจาก GRM และส่วนต่างราคาอะโรแมติกส์ ที่เพิ่มขึ้นต่อเนื่อง รวมถึงอัตราการดำเนินการที่สูงขึ้นของโรงงานผลิตทุกแห่งของบริษัท (โรงกลั่น โรงงานผลิตอะโรแมติกส์ และโรงงานน้ำมันหล่อลื่นพิ้นฐาน)
รายงานตัวเลขเศรษฐกิจ
วันอังคาร ติดตาม ตัวเลข JOLTs Job Openings ของสหรัฐฯ เดือน ก.พ. คาด 10.4M (ลดลงจากเดือนก่อนหน้าที่ 10.824M) ตัวเลข Factory Orers เดือน ก.พ. คาด -0.5% MoM 
วันพุธ ติดตาม ตัวเลขเงินเฟ้อเดือน มี.ค. ของไทยคาด +3.5% YoY และตัวเลขเงินเฟ้อพื้นฐานของไทยเดือน มี.ค. คาด +1.82% YoY ตัวเลข Jibun Bank Services PMI ของญี่ปุ่น เดือน มี.ค. คาด 54 จุด ตัวเลข S&P Global Services PMI ของยุโรป เดือน มี.ค. คาด 55.6 จุด (เทียบเดือนก่อนหน้าที่ 52.7 จุด) ตัวเลขการจ้างงานภาคเอกชนของสหรัฐฯ โดย ADP เดือน มี.ค. คาด +205K (เทียบเดือนก่อนหน้าที่ +242K) ตัวเลข ISM Non-Manufacturing PMI ของสหรัฐฯ เดือน มี.ค. คาด 54.5 จุด (เทียบเดือนก่อนหน้าที่ 55.1 จุด) และปริมาณสต๊อกน้ำมันดิบรายสัปดาห์ของสหรัฐฯ 
วันพฤหัสฯ ติดตาม ตัวเลข Caixin Service PMI ของจีน เดือน มี.ค. คาด 54.8 จุด (เทียบเดือนก่อนหน้าที่ 55 จุด) ตัวเลข Industrial production ของเยอรมัน เดือน ก.พ. คาด +0.3% MoM ตัวเลข Initial Jobless Claim ของสหรัฐฯ รายสัปดาห์คาด +205K (จากสัปดาห์ก่อนหน้าที่ 198K)
วันศุกร์ ติดตาม ดัชนีความเชื่อมั่นผู้บริโภคของไทยเดือน มี.ค. ตัวเลขการจ้างงานนอกภาคเกษตรเดือน มี.ค. โดยนักเศรษฐศาสตร์ประเมิน +238K (ลดลงจากเดือนก่อนหน้าที่ +311K) อัตราการว่างงานจะทรงตัว MoM ที่ 3.6% และค่าจ้างรายชั่วโมงปรับตัวขึ้น +0.3% MoM และ +4.3% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY